ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 29.07.1991 περί του συμβατού μιας συγκεντρώσεως με την κοινή αγορά (Υπόθεση αριθ. IV/M.111 BP / PETROMED) με άση τον Κανονισμό (ΕΟΚ) αριθ. 4064/89 του Συμβουλίου

(Το κείμενο στην αγγλική γλώσσα είναι το μόνο αυθεντικό διατίθεται στην αγγλική βάση CEN του CELEX)

Η τυπωμένη έκδοση της απόφασης διατίθεται μέσω των γραφείων πώλησης της Υπηρεσίας Επισήμων Εκδόσεων των Ευρωπαϊκών Κοινοτήτων.
ΑΠΟΦΑΣΗ ΤΗΣ ΕΠΙΤΡΟΠΗΣ της 10.01.1991 περί του συμβατού μιας συγκεντρώσεως με την κοινή αγορά (Υπόθεση αριθ. IV/M.037 MATSUSHITA / MCA) με άση τον Κανονισμό (ΕΟΚ) αριθ. 4064/89 του Συμβουλίου

(Το κείμενο στην αγγλική γλώσσα είναι το μόνο αυθεντικό διατίθεται στην αγγλική βάση CEN του CELEX)

Η τυπωμένη έκδοση της απόφασης διατίθεται μέσω των γραφείων πώλησης της Υπηρεσίας Επισήμων Εκδόσεων των Ευρωπαϊκών Κοινοτήτων.
ΑΠΟΦΑΣΗ ΤΗΣ ΕΠΙΤΡΟΠΗΣ της 16.05.1991 περί του συμβατού μιας συγκεντρώσεως με την κοινή αγορά (Υπόθεση αριθ. IV/M.082 ASKO / JACOBS / ADIA) με άση τον Κανονισμό (ΕΟΚ) αριθ. 4064/89 του Συμβουλίου

(Το κείμενο στην αγγλική γλώσσα είναι το μόνο αυθεντικό διατίθεται στην αγγλική βάση CEN του CELEX)

Η τυπωμένη έκδοση της απόφασης διατίθεται μέσω των γραφείων πώλησης της Υπηρεσίας Επισήμων Εκδόσεων των Ευρωπαϊκών Κοινοτήτων.
Απόφαση αριθ. 2537/2001/ΕΚΑΧ της Επιτροπής

της 21ης Δεκεμβρίου 2001

για τον καθορισμό του συντελεστή των εισφορών κατά το οικονομικό έτος 2002 και για την τροποποίηση της απόφασης αριθ. 3/52/ΕΚΑΧ της αναφερόμενης στο ύψος και στις λεπτομέρειες εφαρμογής των εισφορών που προβλέπονται στα άρθρα 49 και 50 της συνθήκης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως τα άρθρα 49 και 50,

Εκτιμώντας τα ακόλουθα:

(1) Με γνώμονα τις διακυμάνσεις των μέσων τιμών που καταγράφονται κατά την περίοδο αναφοράς, ενδείκνυται να τροποποιηθεί το άρθρο 2 της απόφασης αριθ. 3/52/ΕΚΑΧ της Ανωτάτης Αρχής(1), όπως τροποποιήθηκε τελευταία από την απόφαση αριθ. 2749/2000/ΕΚΑΧ της Επιτροπής(2).

(2) Οι ανάγκες της Ευρωπαϊκής Κοινότητας Άνθρακα και Χάλυβα εκτιμώνται σε 167794520 ευρώ, όπως προκύπτει από τον επιχειρησιακό προϋπολογισμό του οικονομικού έτους 2002. Ο προϋπολογισμός αυτός, ο οποίος εξεδόθη από την Επιτροπή στις 13 Δεκεμβρίου 2001 και εμφαίνεται στο παράρτημα της παρούσας απόφασης, προσδιορίζει το ύψος των πόρων που πρέπει να προκύψουν από τις εισφορές του οικονομικού έτους 2002, ήτοι 0 εκατ. ευρώ.

(3) Η απόδοση των εισφορών, με συντελεστή 0,01 % εκτιμάται σε 5,726 εκατ. ευρώ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο συντελεστής των εισφορών επί της παραγωγής που θα πραγματοποιηθεί από την 1η Ιανουαρίου 2002 και εξής καθορίζεται σε 0 % επί των τιμών που ισχύουν για τη βάση απόληψης των εισφορών.

Άρθρο 2

Το άρθρο 2 της απόφασης αριθ. 3/52/ΕΚΑΧ αντικαθίσταται από το ακόλουθο κείμενο:

"Άρθρο 2

Η μέση τιμή των προϊόντων επί των οποίων βασίζονται οι εισφορές καθορίζεται ως εξής, από την 1η Ιανουαρίου 2002 και μετά:

>ΘΕΣΗ ΠΙΝΑΚΑ>"

Άρθρο 3

Η παρούσα απόφαση αρχίζει να ισχύει την 1η Ιανουαρίου 2002.

Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.

Βρυξέλλες, 21 Δεκεμβρίου 2001.

Για την Επιτροπή

Michaele Schreyer

Μέλος της Επιτροπής

(1) ΕΕ 1 της 30.12.1952, σ. 4/52.

(2) ΕΕ L 318 της 16.12.2000, σ. 13.

ΠΑΡΑΡΤΗΜΑ

ΕΠΙΧΕΙΡΗΣΙΑΚΟΣ ΠΡΟΫΠΟΛΟΓΙΣΜΟΣ ΤΗΣ ΕΚΑΧ ΓΙΑ ΤΟ 2002

>ΘΕΣΗ ΠΙΝΑΚΑ>
ΑΠΟΦΑΣΗ αριθ. 2652/98/ΕΚΑΧ ΤΗΣ ΕΠΙΤΡΟΠΗΣ της 9ης Δεκεμβρίου 1998 για καθορισμό του συντελεστή των εισφορών για το οικονομικό έτος 1999 και περί τροποποιήσεως της απόφασης αριθ. 3/52/ΕΚΑΧ περί του ποσού και των τρόπων εφαρμογής των εισφορών που προβλέπονται στα άρθρα 49 και 50 της συνθήκης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως τα άρθρα 49 και 50,

Εκτιμώντας:

ότι, λαμβανομένης υπόψη της μεταβολής των μέσων αξιών που διαπιστώθηκε κατά την περίοδο αναφοράς, είναι απαραίτητο να τροποποιηθεί το άρθρο 2 της απόφασης αριθ. 3/52/ΕΚΑΧ της Ανωτάτης Αρχής (1), όπως τροποποιήθηκε τελευταία από την απόφαση αριθ. 2618/97/ΕΚΑΧ της Επιτροπής (2) 7

ότι οι ανάγκες της Ευρωπαϊκής Κοινότητας Άνθρακα και Χάλυβα εκτιμώνται σε 196 εκατομμύρια ευρώ, όπως προκύπτει από τον προϋπολογισμό λειτουργίας για το οικονομικό έτος 1999 7 ότι ο προϋπολογισμός που εγκρίθηκε από την Επιτροπή στις 9 Δεκεμβρίου 1998, όπως εμφανίζεται στο παράρτημα της παρούσας απόφασης, καθορίζει το ποσό των πόρων που πρέπει να προέλθουν από τις εισφορές της χρήσεως 1999, δηλαδή 0 εκατομμύρια ευρώ 7

ότι τα έσοδα από τις εισφορές με συντελεστη 0,01 % εκτιμώνται σε 5,946 εκατομμύρια ευρώ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το ποσό των εισφορών επί της παραγωγής που πραγματοποιείται από την 1η Ιανουαρίου 1999 καθορίζεται σε 0 % επί των αξιών που λαμβάνονται υπόψη για τη βάση των εισφορών.

Άρθρο 2

Το άρθρο 2 της απόφασης αριθ. 3/52/ΕΚΑΧ αντικαθίσταται από το ακόλουθο κείμενο:

«Άρθρο 2

Η μέση αξία των προϊόντων επί των οποίων επιβάλλονται οι εισφορές καθορίζεται από την 1η Ιανουαρίου 1999 ως εξής:

>ΘΕΣΗ ΠΗΝΑΚΑ>

Άρθρο 3

Η παρούσα απόφαση αρχίζει να ισχύει την 1η Ιανουαρίου 1999.

Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.

Βρυξέλλες, 9 Δεκεμβρίου 1998.

Για την Επιτροπή

Erkki LIIKANEN

Μέλος της Επιτροπής

(1) ΕΕ ΕΚΑΧ 1 της 30. 12. 1952, σ. 4.

(2) ΕΕ L 353 της 24. 12. 1997, σ. 20.

ΠΑΡΑΡΤΗΜΑ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>
ΑΠΟΦΑΣΗ αριθ. 2510/96/ΕΚΑΧ ΤΗΣ ΕΠΙΤΡΟΠΗΣ της 17ης Δεκεμβρίου 1996 για τροποποίηση του παραρτήματος V της απόφασης αριθ. 3/96/ΕΚΑΧ περί της εφαρμογής ορισμένων περιορισμών επί των εισαγωγών ορισμένων προϊόντων χάλυβα από τη Ρωσία και την Ουκρανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

την απόφαση αριθ. 3/96/ΕΚΑΧ της Επιτροπής, της 21ης Νοεμβρίου 1995, περί της εφαρμογής ορισμένων περιορισμών επί των εισαγωγών ορισμένων προϊόντων χάλυβα από τη Ρωσία και την Ουκρανία (1), όπως τροποποιήθηκε από την απόφαση αριθ. 431/96/ΕΚΑΧ (2), και ιδίως το άρθρο 8, σε συνδυασμό με το άρθρο 7,

Εκτιμώντας:

ότι οι συμφωνίες για το εμπόριο ορισμένων προϊόντων χάλυβα μεταξύ της Ευρωπαϊκής Κοινότητας Άνθρακα και Χάλυβα και της Ουκρανίας (3) έχουν τροποποιηθεί με συμφωνίες υπό μορφή ανταλλαγής επιστολών για την παράταση των υπόψη συμφωνιών κατά το χρονικό διάστημα από την 1η Ιανουαρίου έως τις 30 Ιουνίου 1997 (4) 7

ότι, κατόπιν των ανωτέρω, είναι αναγκαία η τροποποίηση του παραρτήματος V της απόφασης αριθ. 3/96/ΕΚΑΧ, προκειμένου να λαμβάνονται υπόψη οι ανωτέρω αναφερόμενες ανταλλαγές επιστολών 7

ότι τα μέτρα τα προβλεπόμενα στην παρούσα απόφαση είναι σύμφωνα με τη γνώμη της επιτροπής της συγκροτούμενης με βάση τις διατάξεις του άρθρου 7 της απόφασης αριθ. 3/96/ΕΚΑΧ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα V της απόφασης αριθ. 3/96/ΕΚΑΧ αντικαθίσταται από το κείμενο που εμφαίνεται στο προσάρτημα 1 της παρούσας απόφασης.

Άρθρο 2

Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1997.

Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.

Βρυξέλλες, 17 Δεκεμβρίου 1996.

Για την Επιτροπή

Leon BRITTAN

Αντιπρόεδρος

Προσάρτημα 1

«ΠΑΡΑΡΤΗΜΑ V

ΠΟΣΟΤΙΚΟΙ ΠΕΡΙΟΡΙΣΜΟΙ

(σε μετρικούς τόνους)

Οι κωδικοί ΣΟ που αντιστοιχούν στις εν λόγω κατηγορίες προϊόντων δημοσιεύτηκαν στην Επίσημη Εφημερίδα αριθ. L 76 της 26ης Μαρτίου 1996, στη σελίδα 42.

>ΘΕΣΗ ΠΗΝΑΚΑ>

(1) ΕΕ αριθ. L 5 της 8. 1. 1996, σ. 1.

(2) ΕΕ αριθ. L 60 της 9. 3. 1996, σ. 13.

(3) ΕΕ αριθ. L 5 της 8. 1. 1996, σ. 48.

(4) Βλέπε σελίδα 88 της παρούσας Επίσημης Εφημερίδας.
ΑΠΟΦΑΣΗ αριθ. 176/94/ΕΚΑΧ ΤΗΣ ΕΠΙΤΡΟΠΗΣ της 28ης Ιανουαρίου 1994 για την καθιέρωση, εκ των υστέρων, κοινοτικής επιτήρησης των εισαγωγών προϊόντων της βιομηχανίας σιδήρου και χάλυβα, που υπόκεινται στη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, καταγωγής τρίτων χωρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 74,

Εκτιμώντας:

ότι, με την απόφαση αριθ. 3773/92/ΕΚΑΧ (1), η Επιτροπή υπήγαγε σε κοινοτική επιτήρηση τις εισαγωγές στην Κοινότητα προϊόντων της βιομηχανίας σιδήρου και χάλυβα, που υπόκεινται στη συνθήκη για την ίδρυση της Ευρωπαϊκής Κοινότητας Άνθρακα και Χάλυβα-

ότι οι λόγοι που οδήγησαν αρχικά την Επιτροπή να λάβει αυτό το μέτρο εξακολουθούν να υφίστανται και ότι είναι σκόπιμη η παράταση του εν λόγω συστήματος επιτήρησης, με σκοπό να εξασφαλιστεί πληρέστερη ενημέρωση σχετικά με τις εισαγωγές,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι εισαγωγές προϊόντων της βιομηχανίας σιδήρου και χάλυβα που υπάγονται στο άρθρο 81 της συνθήκης ΕΚΑΧ, τα οποία τίθενται σε ελεύθερη κυκλοφορία στην Κοινότητα και κατάγονται από τρίτες χώρες, άλλες από τις χώρες της Ευρωπαϊκής Ζώνης Ελευθέρων Συναλλαγών, υπόκεινται σε εκ των υστέρων κοινοτική επιτήρηση.

Άρθρο 2

1. Τα κράτη μέλη κοινοποιούν στην Επιτροπή, στις δέκα πρώτες ημέρες κάθε μηνός, τις εισαγωγές που πραγματοποιήθηκαν κατά τη διάρκεια του προτελευταίου μηνός, πριν από την εν λόγω κοινοποίηση.

2. Οι κοινοποιήσεις των κρατών μελών πρέπει να περιλαμβάνουν:

α) την κατανομή ανά προϊόν των ποσοτήτων και της αξίας, σύμφωνα με τους κωδικούς της συνδυασμένης ονοματολογίας,

β) την κατανομή ανά χώρα καταγωγής.

Άρθρο 3

Η παρούσα απόφαση αρχίζει να ισχύει από την 1η Ιανουαρίου 1994.

Εφαρμόζεται έως τις 31 Δεκεμβρίου 1994.

Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.

Βρυξέλλες, 28 Ιανουαρίου 1994.

Για την Επιτροπή

Leon BRITTAN

Μέλος της Επιτροπής

(1) ΕΕ αριθ. L 383 της 29. 12. 1992, σ. 47.
*****

ΑΠΟΦΑΣΗ αριθ. 1207/88/ΕΚΑΧ ΤΗΣ ΕΠΙΤΡΟΠΗΣ

της 2ας Μαΐου 1988

για τον καθορισμό των ποσοστών μειώσεως, για το δεύτερο τρίμηνο του 1988, σύμφωνα με την απόφαση αριθ. 194/88/ΕΚΑΧ περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση αριθ. 194/88/ΕΚΑΧ της Επιτροπής της 6ης Ιανουαρίου 1988 περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα (1),

Εκτιμώντας:

ότι τα ποσοστά μειώσεως ορισμένων προϊόντων για το δεύτερο τρίμηνο του 1988 καθορίστηκαν με την απόφαση αριθ. 480/88/ΕΚΑΧ της Επιτροπής (2)·

ότι το άρθρο 8 παράγραφος 1 της απόφασης αριθ. 194/88/ΕΚΑΧ προβλέπει ότι τα εν λόγω ποσοστά μειώσεως μπορούν να τροποποιηθούν, όχι αργότερα από την πρώτη εβδομάδα του δεύτερου τριμήνου, ανάλογα με την εξέλιξη της αγοράς·

ότι η εξέλιξη της αγοράς επιβάλλει την τροποποίηση των ποσοστών μείωσης για το δεύτερο τρίμηνο του 1988 στη βάση μελετών που διενεργήθηκαν σε συνεργασία με επιχειρήσεις και συνδέσμους επιχειρήσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα ποσοστά μειώσεως για τον καθορισμό ποσοστώσεων παραγωγής για το δεύτερο τρίμηνο του 1988 που καθορίστηκαν με την απόφαση αριθ. 480/88/ΕΚΑΧ, για τις ακόλουθες κατηγορίες προϊόντων, τροποποιούνται ως εξής:

«κατηγορία Ια: 40,

κατηγορία Ιb: 41,

κατηγορία ΙΙ: 34.»

2. Τα ποσοστά μειώσεως για τον καθορισμό του τμήματος των ποσοστώσεων παραγωγής που μπορούν να διατεθούν στην κοινή αγορά, τα οποία ορίζει η απόφαση αριθ. 480/88/ΕΚΑΧ, για τις ακόλουθες κατηγορίες προϊόντων, τροποποιούνται ως εξής:

«κατηγορία Ια: 48,

κατηγορία Ιb: 46,

κατηγορία ΙΙ: 50.»

3. Τα παραπάνω ποσοστά μειώσεως υποκαθιστούν τα αντίστοιχα ποσοστά που είχαν καθοριστεί στην απόφαση αριθ. 480/88/ΕΚΑΧ.

Άρθρο 2

Η παρούσα απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Η παρούσα απόφαση είναι δεσμευτική ως προς όλα τα μέρη της και ισχύει άμεσα σε όλα τα κράτη μέλη.

Βρυξέλλες, 2 Μαΐου 1988.

Για την Επιτροπή

Karl-Heinz NARJES

Αντιπρόεδρος

(1) ΕΕ αριθ. L 25 της 29. 1. 1988, σ. 1.

(2) ΕΕ αριθ. L 47 της 23. 2. 1988, σ. 10.
ΑΠΟΦΑΣΗ αριθ. 1822/87/ΕΚΑΧ ΤΗΣ ΕΠΙΤΡΟΠΗΣ

της 29ης Ιουνίου 1987

σχετικά με την εφαρμογή της απόφασης αριθ. 2/87 του Συμβουλίου των Υπουργών ΑΚΕ-ΕΟΚ

για την προκαταβολική εφαρμογή του πρωτοκόλλου προσχώρησης του Βασιλείου της Ισπανίας

και της Πορτογαλικής Δημοκρατίας στην τρίτη σύμβαση ΑΚΕ-ΕΟΚ όσον αφορά τα προϊόντα

που υπάγονται στη συνθήκη ΕΚΑΧ

Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη τη συνθήκη για την ίδρυση της Ευρωπαϊκής Κοινότητας ιΑνθρακα και Χάλυβα,

Εκτιμώντας:

ότι το Συμβούλιο των Υπουργών ΑΚΕ-ΕΟΚ αποφάσισε, με την απόφασή του αριθ. 2/87^(1) και δυνάμει του άρθρου 284 παράγραφος 3 της τρίτης σύμβασης ΑΚΕ-ΕΟΚ, την προκαταβολική εφαρμογή του πρωτοκόλλου προσχώρησης του Βασιλείου της Ισπανίας και της Πορτογαλικής Δημοκρατίας σ' αυτή τη σύμβαση, την 1η Ιουλίου 1987 και έως την ημερομηνία ενάρξεως ισχύος αυτού του πρωτοκόλλου

ότι η εν λόγω απόφαση καλύπτει επίσης τα προϊόντα που υπάγονται στη συνθήκη ΕΚΑΧ

ότι είναι αναγκαίο να ληφθούν τα μέτρα για την εκτέλεση της εν λόγω απόφασης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

ίΑρθρο 1

Η απόφαση αριθ. 2/87 του Συμβουλίου των Υπουργών ΑΚΕ-ΕΟΚ, που επισυνάπτεται στην παρούσα απόφαση,

εφαρμόζεται στην Κοινότητα από την 1η Ιουλίου 1987 έως την έναρξη ισχύος του πρωτοκόλλου προσχώρησης του Βασιλείου της Ισπανίας και της Πορτογαλικής Δημοκρατίας στην τρίτη σύμβαση ΑΚΕ-ΕΟΚ, όσον αφορά τα προϊόντα που υπάγονται στη συνθήκη ΕΚΑΧ.

ίΑρθρο 2

Η παρούσα απόφαση αρχίζει να ισχύει την 1η Ιουλίου 1987.

Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.

Βρυξέλλες, 29 Ιουνίου 1987.

Για την Επιτροπή

Lorenzo NATALI

Αντιπρόεδρος

ΕWΓ:Λ172ΘΜΒΓ31.94

ΦΦ:^8ΘΓΡ; ΣΕΤΘΠ:^01; Η ηε:^321^μμ; 41^Υειλεν; 1890^Υειψηεν;

Βεδιενερ: ΜΙΚΕ Πρ.:^Ψ;

Κθνδε:^39355 Μονταν Λ 172 Γριεψηισψη

(1) Βλέπε σ. 2 της παρούσας Επίσημης Εφημερίδας.
*****

ΑΠΟΦΑΣΗ αριθ. 3372/86/ΕΚΑΧ ΤΗΣ ΕΠΙΤΡΟΠΗΣ

της 3ης Νοεμβρίου 1986

για τον καθορισμό των ποσοστών μειώσεως για το τέταρτο τρίμηνο του 1986 σύμφωνα με την απόφαση αριθ. 3485/85/ΕΚΑΧ περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότηταας Άνθρακα και Χάλυβα,

την απόφαση αριθ. 3485/85/ΕΚΑΧ της Επιτροπής της 27ης Νοεμβρίου 1986 περί παρατάσεως του συστήματος επιτηρήσεως και ποσοστόσεων παραγωγής για ορισμένα προϊόντα των επιχειρήσεων σιδήρου και χάλυβα (1),

Εκτιμώντας:

ότι τα ποσοστά μειώσεως ορισμένων προϊόντων για το τέταρτο τρίμηνο του 1986 καθορίστηκαν με την απόφαση αριθ. 2852/86/ΕΚΑΧ της Επιτροπής (2)·

ότι το άρθρο 8 παράγραφος 1 της απόφασης αριθ. 3485/85/ΕΚΑΧ προβλέπει ότι τα εν λόγω ποσοστά μειώσεως μπορούν να τροποποιηθούν, όχι αργότερα απο την πρώτη εβδομάδα του δεύτερου μήνα του εξεταζόμενου τριμήνου, ανάλογα με την εξέλιξη αγοράς·

ότι η εξέλιξη της αγοράς επιβάλλει την τροποποίηση των ποσοστών μείωσης για το τέταρτο τρίμηνο του 1986 στη βάση μελετών που διενεργήθηκαν σε συνεργασία με επιχειρήσεις και συνδέσμους επιχειρήσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα ποσοστά μειώσεως για τον καθορισμό ποσοστώσεων παραγωγής για το τέταρτο τρίμηνο του 1986 που καθορίστηκαν με την απόφαση αριθ. 2852/86/ΕΚΑΧ της Επιτροπής για τις ακόλουθες κατηγορίες προϊόντων, τροποποιούνται ως εξής:

«κατηγορία Ια: 52

κατηγορία Ιβ: 50

κατηγορία ΙΙ: 41».

2. Τα παραπάνω ποσοστά μειώσεως υποκαθιστούν τα αντίστοιχα ποσοστά που είχαν καθοριστεί στην απόφαση αριθ. 2852/86/ΕΚΑΧ της Επιτροπής.

Άρθρο 2

Η παρούσα απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Η παρούσα απόφαση είναι δεσμευτική ως προς όλα τα μέρη της και ισχύει άμεσα σε όλα τα κράτη μέλη.

Βρυξέλλες, 3 Νοεμβρίου 1986.

Για την Επιτροπή

Karl-Heinz NARJES

Αντιπρόεδρος

(1) ΕΕ αριθ. L 340 της 18. 12. 1985, σ. 5.

(2) ΕΕ αριθ. L 264 της 16. 09. 1986, σ. 18.
*****

ΑΠΟΦΑΣΗ αριθ. 2641/85/ΕΚΑΧ ΤΗΣ ΕΠΙΤΡΟΠΗΣ

της 18ης Σεπτεμβρίου 1985

περί καθορισμού των ποσοστών μειώσεως της παραγωγής κατά το τέταρτο τρίμηνο του 1985 στο πλαίσιο της αποφάσεως αριθ. 234/84/ΕΚΑΧ για παράταση του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

την απόφαση αριθ. 234/84/ΕΚΑΧ της Επιτροπής της 31ης Ιανουαρίου 1984 για παράταση του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα (1), και ιδίως το άρθρο 9 παράγραφος 1,

Εκτιμώντας:

ότι πρέπει να καθοριστούν τα ποσοστά μειώσεως για ορισμένα προϊόντα για το τέταρτο τρίμηνο του 1985 βάσει των μελετών που εκπονήθηκαν σε συνεργασία με τις επιχειρήσεις και τις ενώσεις επιχειρήσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα ποσοστά μειώσεως για τον καθορισμό των ποσοστώσεων της παραγωγής για το τέταρτο τρίμηνο του 1985 ορίζονται ως εξής:

κατηγορία Ια 46

κατηγορία Ιβ 41

κατηγορία Ιγ 19

κατηγορία Ιδ + 25

κατηγορία ΙΙ 42

κατηγορία ΙΙΙ 47

κατηγορία IV 36

κατηγορία V 46

κατηγορία VI 42

Τα ποσοστά μειώσεως για τον καθορισμό του μέρους των ποσοστώσεων της παραγωγής που μπορεί να διατεθεί στην αγορά ορίζονται ως εξής:

κατηγορία Ια 50

κατηγορία Ιβ 43

κατηγορία Ιγ 25

κατηγορία Ιδ + 24

κατηγορία ΙΙ 49

κατηγορία ΙΙΙ 53

κατηγορία IV 39

κατηγορία V 46

κατηγορία VI 42

Άρθρο 2

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.

Βρυξέλλες, 18 Σεπτεμβρίου 1985.

Για την Επιτροπή

Karl-Heinz NARJES

Αντιπρόεδρος

(1) ΕΕ αριθ. L 29 της 1. 2. 1984, σ. 1.
*****

ΑΠΟΦΑΣΗ αριθ. 3700/85/ΕΚΑΧ ΤΗΣ ΕΠΙΤΡΟΠΗΣ

της 23ης Δεκεμβρίου 1985

που τροποποιεί για δεύτερη φορά την απόφαση αριθ. 3716/83/ΕΚΑΧ σχετικά με τη θέσπιση συστήματος εγγυήσεων για ορισμένα προϊόντα σιδήρου και χάλυβα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

την απόφαση αριθ. 3716/83/ΕΚΑΧ της Επιτροπής (1), όπως τροποποιήθηκε από την απόφαση αριθ. 3249/84/ΕΚΑΧ (2), και ιδίως το άρθρο 4,

Εκτιμώντας:

ότι το σύστημα εγγυήσεων θεσπίστηκε για να ενισχύσει το σύστημα επιτήρησης και ποσοστώσεων παραγωγής, καθώς και το καθεστώς των ελαχίστων τιμών·

ότι με την απόφαση αριθ. 3485/85/ΕΚΑΧ (3) η Επιτροπή επέφερε τροποποιήσεις στο σύστημα επιτήρησης και ποσοστώσεων παραγωγής· ότι με την απόφαση αριθ. 3699/85/ΕΚΑΧ (4) η Επιτροπή ανέστειλε την εφαρμογή των ελαχίστων τιμών·

ότι λόγω των μεταβολών αυτών είναι σκόπιμο να τροποποιηθεί η απόφαση αριθ. 3716/83/ΕΚΑΧ προκειμένου να επέλθουν οι κατάλληλες τεχνικές τροποποιήσεις,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 1 της απόφασης αριθ. 3716/83/ΕΚΑΧ αντικαθίσταται από το ακόλουθο κείμενο:

«Άρθρο 1

1. Για τα προϊόντα που υπόκεινται στο σύστημα ποσοστώσεων παραγωγής των κατηγοριών Ια, Ιβ, ΙΙ και ΙΙΙ, κατ' εφαρμογή της απόφασης αριθ. 2177/85/ΕΚΑΧ της Επιτροπής (1), καθιερώνεται σύστημα εγγυήσεων των επιχειρήσεων που απορρέουν από το σύστημα ποσοστώσεων παραγωγής, καθώς και από το ενδεχόμενο καθεστώς ελαχίστων τιμών.

2. Η απόφαση δεν ισχύει για τις επιχειρήσεις στις οποίες:

- ο μέσος όρος των ποσοστώσεων των κατηγοριών Ια, Ιβ, ΙΙ, και ΙΙΙ που καθορίστηκαν για το τρίτο και για το τέταρτο τρίμηνο του 1985, συμπεριλαμβανομένων των προσαρμογών των ποσοστώσεων σύμφωνα με το άρθρο 14 της απόφασης αριθ. 234/84/ΕΚΑΧ της Επιτροπής (2), είναι ίσος ή κατώτερος από 15 000 τόνους ανά τρίμηνο,

- το σύνολο των ποσοστώσεων όλων των προϊόντων που υπόκεινται στο καθεστώς εφαρμογής του άρθρου 58 της συνθήκης δεν υπερβαίνει τους 20 000 τόνους ανά τρίμηνο.

(1) ΕΕ αριθ. L 208 της 31. 7. 1983, σ. 1.

(2) ΕΕ αριθ. L 29 της 1. 2. 1984, σ. 1.»

Άρθρο 2

Η παρούσα απόφαση αρχίζει να ισχύει την 1η Ιανουαρίου 1986.

Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.

Βρυξέλλες, 23 Δεκεμβρίου 1985.

Για την Επιτροπή

Karl-Heinz NARJES

Αντιπρόεδρος

(1) ΕΕ αριθ. L 373 της 31. 12. 1983, σ. 5.

(2) ΕΕ αριθ. L 303 της 22. 11. 1984, σ. 11.

(3) ΕΕ αριθ. L 340 της 18. 12. 1985, σ. 5.

(4) Βλέπε σελίδα 53 της παρούσας Επίσημης Εφημερίδας.
*****

ΑΠΟΦΑΣΗ αριθ. 470/85/ΕΚΑΧ ΤΗΣ ΕΠΙΤΡΟΠΗΣ

της 25ης Φεβρουαρίου 1985

που τροποποιεί την απόφαση αριθ. 234/84/ΕΚΑΧ η οποία παρατείνει το καθεστώς επιτήρησης και ποσοστώσεων παραγωγής για ορισμένα προϊόντα των επιχειρήσεων της βιομηχανίας σιδήρου και χάλυβα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

την απόφαση αριθ. 234/84/ΕΚΑΧ της Επιτροπής της 31ης Ιανουαρίου 1984 η οποία παρατείνει το καθεστώς επιτήρησης και ποσοστώσεων παραγωγής για ορισμένα προϊόντα των επιχειρήσεων της βιομηχανίας σιδήρου και χάλυβα (1), όπως τροποποιήθηκε τελευταία από την απόφαση αριθ. 2289/84/ΕΚΑΧ (2), και ιδίως το άρθρο 18,

Εκτιμώντας:

ότι, στο εσωτερικό του συστήματος των ποσοστώσεων, τα «έτερα επενδεδυμένα πλατέα προϊόντα» της κατηγορίας Ι δ, εκτός από τις γαλβανισμένες λαμαρίνες της κατηγορίας Ι γ, είναι τα μόνα προϊόντα των οποίων η κατανάλωση γνωρίζει ευνοϊκή διαρθρωτική εξέλιξη· ότι η χρησιμοποίησή τους καθίσταται προοδευτικά σημαντικότερη σε πολλούς καταναλωτικούς τομείς, δεδομένου ότι προσαρμόζονται καλύτερα στην τελική χρήση·

ότι η εξαιρετική κατάσταση των προϊόντων της κατηγορίας Ι δ σε σχέση με τα άλλα προϊόντα που υπάγονται στο σύστημα των ποσοστώσεων, η οποία οφείλεται στη συνεχή τεχνική εξέλιξη σε επίπεδο καταναλωτών, οδηγεί στην πρόβλεψη ενός μηχανισμού μεμονωμένων προσαρμογών, ο οποίος, στο μέτρο που δεν παρακωλύεται η λειτουργία του συστήματος, θα έπρεπε να καταστήσει δυνατή την ανταπόκριση στην αύξηση των αναγκών των καταναλωτών όσον αφορά ορισμένους τύπους επενδεδυμένων λαμαρινών ·

ότι, στο μέτρο που απαιτείται, πρέπει, λοιπόν, οι ποσοστώσεις των μεμονωμένων επιχειρήσεων να προσαρμόζονται βάσει στοιχείων που παρέχονται από τους σιδηροβιομηχάνους και αποδεικνύουν ότι υπάρχει πρόσθετη ζήτηση εκ μέρους των πελατών τους, λόγω της τεχνικής εξέλιξης που αφορά τη χρήση ενός νέου προϊόντος ή λόγω της τεχνικής προόδου σε επίπεδο καταναλωτών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η ακόλουθη παραγραφος 3 προστίθεται στο άρθρο 10 της απόφασης αριθ. 234/84/ΕΚΑΧ:

«3. Μετά από αίτηση της επιχείρησης, δεόντως αιτιολογημένη, η Επιτροπή μπορεί να χορηγήσει πρόσθετες ποσοστώσεις στις επιχειρήσεις που παράγουν προϊόντα της κατηγορίας Ι δ "έτερα επενδεδυμένα πλατέα προϊόντα", εφόσον η επιχείρηση σιδήρου και χάλυβα αποδεικνύει:

- ότι ο ή οι πελάτες της πραγματοποίησαν τεχνική αλλαγή, όσον αφορά τη χρήση του χάλυβα,

- ότι η αλλαγή αυτή απαιτεί τη χρησιμοποίηση του προϊόντος που κατασκευάζεται από την επιχείρηση σιδήρου και χάλυβα η οποία υποβάλλει την αίτηση, και

- ότι, λογικά, δεν είναι δυνατό να επιβληθεί στον καταναλωτή η χρησιμοποίηση άλλων λαμαρινών από εκείνες του υπόψη παραγωγού ή ο εφοδιασμός από άλλους παραγωγούς.

Η Επιτροπή μπορεί να ζητήσει τη γνώμη εμπειρογνώμονα.»

Άρθρο 2

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.

Βρυξέλλες, 25 Φεβρουαρίου 1985.

Για την Επιτροπή

Karl-heinz NARJES

Αντιπρόεδρος

(1) ΕΕ αριθ. L 29 της 1. 2. 1984, σ. 1.

(2) ΕΕ αριθ. L 210 της 7. 8. 1984, σ. 14.